Sagunt i Cecina estableixen un nou projecte Erasmus+ per a la promoció de la cultura clàssica
03 d’octubre 2017

![](/media/womhx2xb/97_c_visita_cecina_01.jpg)  
  

El delegat d'Educació i de Cultura de l'Ajuntament de Sagunt, José Manuel Tarazona, i representants de l'associació de professorat de Ludere et Discere – Domus Baebia, en col·laboració amb l'assessoria de Cultura Clàssica del CEFIRE Sagunt, van viatjar a la ciutat italiana de Cecina, agermanada amb Sagunt, per a signar el compromís de participació en el marc del programa Erasmus+ per a la promoció de la cultura clàssica.

El propòsit d'esta visita ha sigut, segons el regidor, “**concretar un projecte europeu per a la difusió de la didàctica de la cultura clàssica liderat per Ludere et Discere, l'Ajuntament de Sagunt i la Conselleria d'Educació**”, i ha manifestat que les reunions “**van ser molt fructíferes i amb interès manifest per part de totes les institucions per a consolidar este projecte educatiu i cultural**”.

Tarazona ha agraït la diligència de l'Ajuntament de Cecina en signar el seu compromís de participació en el marc d'este programa. A més de Cecina, també s'ha convidat a participar a Millau i Coímbra, així com a altres ciutats europees amb les quals s'està ultimant la gestió per a sol·licitar este projecte Erasmus+ per a la promoció de la cultura clàssica en l'àmbit europeu i intercanviar bones pràctiques i aportar innovació a les seues activitats educatives, amb l'objectiu de construir una xarxa de ciutats europees per a la promoció de la cultura clàssica i millorar les relacions d'intercanvi entre centres educatius de Cecina i Sagunt.​ ​  

  

![](/media/hhhdhb3y/97_c_visita_cecina_02.jpg)  
  

Durant els dos dies que va durar la visita, la delegació de Sagunt es va reunir amb el regidor de Cultura de Cecina, Giovani Salvani, la direcció del Museu Arqueològic de Cecina encapçalat per Stefano Genovesi i el professorat i l'alumnat de centres educatius del municipi italià com el Liceu Enrico Fermi o el Marco Polo, on es van mostrar les activitats didàctiques i de difusió de la cultura clàssica que es realitzen a Sagunt com les que duu a terme en la Saguntina Domus Baebia, els Ludi Saguntini, el Festival de Teatre Grecollatí o l'Acadèmia Saguntina Campus d’Estiu.

La visita també ha servit per a treballar per la millora de les relacions entre instituts d'ambdues ciutats perquè estudiants de Cecina puguen realitzar intercanvis acadèmics i culturals que s'han anat perdent.  

  

![](/media/k4hnym3j/97_c_visita_cecina_03.jpg)![](/media/f3daa1xy/97_c_visita_cecina_04.jpg)  
![](/media/ghqce0ww/97_c_visita_cecina_05.jpg)  
![](/media/0gang4gi/97_c_visita_cecina_06.jpg)  
  
​  

*   [](http://www.facebook.com/sharer.php?u=https://aytosagunto.es/va/actualitat/sagunt-i-cecina-estableixen-un-nou-projecte-erasmus-per-a-la-promocio-de-la-cultura-classica/ "Facebook")
*   [](http://twitter.com/share?url=https://aytosagunto.es/va/actualitat/sagunt-i-cecina-estableixen-un-nou-projecte-erasmus-per-a-la-promocio-de-la-cultura-classica/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-i-cecina-estableixen-un-nou-projecte-erasmus-per-a-la-promocio-de-la-cultura-classica/ "Linked In")
*   [](mailto:?body=https://aytosagunto.es/va/actualitat/sagunt-i-cecina-estableixen-un-nou-projecte-erasmus-per-a-la-promocio-de-la-cultura-classica/)